Reinhold von Wrangell

Reinhold von Wrangell (1639 – 6. märts 1686) oli Rootsi sõjaväelane (kapten), kes põlvnes Wrangelli aadlisuguvõsast. Ta oli ka Urvaste, Soontaga, Puka, Kiidjärve ja Koorvere mõisnik.Reinhold Wrangel till Urbs, Sontagk, Bockenhof, Kidijerw och Korrofer. Kapten vid Tavastehus infanteriregemente 1670, död 1686, www.adelsvapen.com

Ta kuulus Wrangellide Andja-Hõbeda peaharusse, millest ainult Andja haru on olnud esindatud Rootsi rüütelkonnas. Reinholdi elu iseloomustab klassikaline 17. sajandi baltisaksa aadlimehe trajektoor: maaomand, lühike, ent prestiižne teenistus, strateegilised abielud ja järeltulijad, kelle kaudu säilitati mõjuvõim sajanditeks.

Elulugu
Reinhold von Wrangell oli aadlimees Hermann von Wrangelli kolmest pojast noorim.

Pärast Hermann von Wrangelli surma müüs üks pärijatest, Gustav von Wrangell, Andja mõisa oma sugulasele kapten Berend (Bernhard) Johann von Wrangellile Laagnast. Ülejäänud pere ei olnud müügiga ilmselt nõus, kuna selle vastu protsessisid nii Gustav von Wrangelli ema Beate von Wachtmeister, vennad Dietrich ja Reinhold kui ka õde Beata Elisabeth.Andja, Viru-Nigula khk. Kinnistute register

Reinhold von Wrangell teenis Häme lääni jalaväerügemendis, mida juhtis tol ajal ooberst Berend Mellin. Reinhold von Wrangell nimetati kapteniks 28. märtsil 1670. Pärast tegevteenistuse lõppu läks ta 4. septembril 1674 erru.

Rootsi rüütelkonna genealoogiliste andmete kohaselt tõsteti Reinhold Wrangel koos oma venna, maanõunik Didrik Wrangeliga, 28. oktoobril 1680 vabahärraseisusse. Siiski on säilinud vabahärra tiitlit kinnitav dokument (säilitatud Rootsi rüütelkonna arhiivis) välja antud vaid Didrik Wrangelile ja tema järglastele. Ka 20. novembril 1680 toimunud ametlikul introdutseerimisel aadliseisusse võeti vastu vaid Didrik. Kuigi tiitli andmise kirjelduses mainitakse, et seda "ei anta mitte vähem temale kui tema vennale", ei ole Reinholdi nime dokumendis otseselt välja toodud. Didrikul oli kolmaski vend – Gustav Wrangel, Wismari kuberner ja feldmarssali leitnant –, kelle teened oleksid olnud isegi sobivam põhjus tiitli laiendamiseks. Seetõttu jääb kahtlus, kas Reinhold üldse sai vabahärratiitli, nagu hilisemad sugupuud on eeldanud.adelsvapen.com

Perekond ja järglased
Reinhold von Wrangell abiellus kaks korda. Tema esimese abikaasa nimi ei ole teada.

Teise abielu sõlmis ta Anna Margaretha Zögega (maetud 1693 Tallinna Toomkirikusse), kes oli 1642. aastal Breitenfeldi lahingus hukkunud ooberstleitnandi Joachim Friedrich von Zöge (1610–1642) ja Helena Horni tütar. Anna Margaretha vanaisa oli Rootsi riigitegelane ja diplomaat Henrik Karlsson Horn (suri 1618).Zöge von Manteuffelid: Genealogisches Handbuch der baltischen Ritterschaften, Estland, Görlitz 1930 lk. 619-620 Anna Margaretha abiellus juba kolmandat korda, olles varem abielus olnud ooberst Georg Anton von Reichi ning kindralmajor vabahärra Reinhold Liwega (surnud 1665), kellega tal oli viis last.

Reinhold von Wrangellil ja Anna Margaretha Zögel oli mitmeid lapsi, kellest mitmed said tuntud sõjaväelasteks:

Otto Magnus von Wrangell, Eesti ratsarügemendi rittmeister. Võitles Karl XII juhtimisel Põhjasõjas ja langes Holovzini lahingus 4. juulil 1708.
Reinhold von Wrangell (sündis 1673), Karl XII ihukaitseväelane, langes Narva lahingus 20. novembril 1700 ja on maetud Knutby kirikusse Rootsis.
Beata Christina, suri 1703. aastal. Abiellus major Carl Reinhold Rehbinderiga.
Anna Helena, elas veel 1733. aastal. Abielud: 1) ooberstleitnant Wolmar Johan Bock (suri Dünamünde piiramisel 1710), 2) major Robert Stackelberg.
Herman Gustaf, mereväeleitnant, suri Lissabonis.
Andja vabahärra (1731) Karl Heinrich Wrangel (1681–1755), Soontaga, Urvaste, Ervita, Rootsi Hallandi lääni Sperlingsholmi ja Kymnegårdi mõisnik, Rootsi sõjaväelane (feldmarssal)Carl Henrik, född 1681 Introducerad såsom friherre 1731, Fältmarskalk, Död 1755, www.adelsvapen.com
Andja vabahärra Jürgen Johann Wrangel (surnud 1717/1719Georg Johan. Ryttmästare vid estniska adelsfaneregementet 1704-02-16. Sedan arrendator av godset Lustifer. Död 1719, www.adelsvapen.com), Venevere ja Soontaga mõisnik, Rootsi sõjaväelane (Eestimaa aadlilipkonna rittmeister). Abiellus 1705 Tallinnas vabapreili Sofia Helena Taubega. Nende järeltulijad moodustasid Wrangelli suguvõsa kõrvalharu, mis sai Venemaal rüütlitiitli, kuid mida kunagi Rootsi rüütelkonda ei introdutseeritud.
Reinhold Gottlieb von Wrangell, ihukaitseväelane, suri 1702.
Eva Juliana von Wrangell (1686–1739) oli kaks korda abielus: 1) rittmeister Friedrich Frommhold von Knorringiga (1673–1722; nende poeg oli Adam Friedrich von Knorring), 2) ooberstleitnant Gustav Reinhold von Lodega (1678–1753).

Esivanemad

Viited

Otto Wilhelm
Kategooria:Baltisaksa sõjaväelased
Kategooria:Sündinud 1639
Kategooria:Surnud 1686